బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Dear Comrade Day 1 Collections: అర్జున్ రెడ్డిని మించి ‘డియర్ కామ్రేడ్’.. ఫస్ట్ డే ఫసక్
Dear Comrade Box Office Collections: విజయ్ దేవరకొండ, రష్మిక మందన జోడీగా నటించిన రొమాంటిక్ ఎంటర్ టైనర్ మూవీ ‘డియర్ కామ్రేడ్’ శుక్రవారం నాడు ప్రేక్షకుల ముందుకు వచ్చింది. భరత్ కమ్మ దర్శకత్వం వహించిన ఈ రొమాంటిక్ ఎంటర్ టైనర్ మూవీ తొలిరోజే మంచి ఓపెనింగ్స్‌ రాబట్టింది.
Samayam Telugu | Updated:
Jul 26, 2019, 03:39PM IST
Dear Comrade Day 1 Collections: అర్జున్ రెడ్డిని మించి ‘డియర్ కామ్రేడ్’.. ఫస్ట్...
హైలైట్స్
నేడు భారీగా విడుదలైన ‘డియర్ కామ్రేడ్’
రెండోసారి జోడీ కట్టిన రష్మిక, విజయ్ దేవరకొండ
దర్శకుడిగా పరిచయమైన భరత్ కమ్మ
తొలిరోజు మంచి కలెక్షన్లు రాబట్టిన ‘డియర్ కామ్రేడ్’
అర్జున్ రెడ్డి చిత్రాన్ని బీట్ చేసిన ‘డియర్ కామ్రేడ్’
‘కష్టపడు.. ఫలితం ఆశించు’.. ఈ సూత్రాన్ని విజయ్ దేవరకొండ తూచా తప్పకుండా పాటిస్తున్నాడు. స్టార్ ఇమేజ్ వచ్చాక.. మన రెమ్యూనరేషన్ మనకు వస్తుంది కదా అని సైలెంట్‌ అయిపోతుంటారు మన హీరోలు. అయితే విజయ్ దేవరకొండ ఆ టైప్ కాదు.. కథ విన్నప్పటి నుండే సినిమా నాది అనుకుంటారు. నా అనుకున్న సినిమాను నిర్మాతలు, దర్శకులపై వదిలేయకుండా సినిమా ప్రమోషన్స్‌ భూజాలపై వేసుకుని శక్తివంచన లేకుండా కష్టపడతాడు.. ఆ కష్టానికి తగ్గ ఫలితమే ఈ ‘డియర్ కామ్రేడ్’ కలెక్షన్లు.
‘గీతగోవిందం’ సినిమాతో బ్లాక్ బస్టర్ హిట్ అందుకున్న విజయ్ దేవరకొండ, రష్మిక మందన జోడీ టాలీవుడ్‌లోనే బెస్ట్ రొమాంటిక్ జోడీగా మారింది. ఈ ఇద్దరూ మళ్లీ కలిసి నటింస్తే బావుండు అనేంతగా కెమెస్ట్రీని వర్కౌట్ చేశారు. ఈ ఇద్దరి కాంబినేషన్‌లో యువ దర్శకుడు భరత్ కమ్మ ‘డియర్ కామ్రేడ్’ అనే రొమాంటిక్ ఎంటర్ టైనర్ చిత్రాన్ని రూపొందించారు. ఈ చిత్రంతో భరత్ కమ్మ ఇండస్ట్రీకి పరిచయం కాగా.. మైత్రీ మూవీమేక‌ర్స్, బిగ్ బెన్ సినిమాస్ ప‌తాకాల‌పై న‌వీన్ ఎర్నేని, య‌ల‌మంచిలి ర‌విశంక‌ర్‌, మోహ‌న్ చెరుకూరి(సి.వి.ఎం), య‌శ్ రంగినేని ఈ చిత్రాన్ని నిర్మించారు.
శుక్రవారం భారీ అంచనాలతో తెలుగు, తమిళ, మలయాళం, కన్నడ భాషల్లో ఒకేసారి విడుదల చేశారు. విడుదలకు ముందు ఈ నాలుగు రాష్ట్రాల్లో సినిమా ప్రమోషన్స్ విరివిగా నిర్వహించి పాజిటివ్ బజ్ క్రియేట్ చేశారు.
గీత, గోవిందంగా వెండితెరపై రొమాన్స్ పండించిన విజయ్ దేవరకొండ, రష్మికలు.. ఈ చిత్రంలో బాబీ, లిల్లీగా మెస్మరైజ్ చేస్తున్నారు. భారీ అంచనాలతో విడుదలైన ఈ చిత్రానికి ప్రేక్షకుల నుండి పాజిటివ్ టాక్ వినిపిస్తోంది. రెండు తెలుగు రాష్ట్రాలతో పాటు తమిళనాడు, కర్ణాటక, కేరళలో డియర్ కామ్రేడ్ భారీగా విడుదల కాగా.. ఓవర్సీస్‌లో సైతం అత్యధిక థియేటర్స్‌లో విడుదలై కాసుల వర్షం కురిపిస్తోంది.
యూఎస్‌లో గురువారం నాడు (నిన్న) 171 పైగా స్క్రీన్స్‌లలో విడుదలైన ఈ చిత్రం విజయ్ దేవరకొండ కెరియర్‌లోనే బెస్ట్ త్రీ ఓపెనింగ్స్ రాబట్టింది. ప్రీమియర్ షోల ద్వారా 2,05,066 డాలర్లు రాబట్టి అర్జున్ రెడ్డి, టాక్సీవాలా, నోటా చిత్రాలను బీట్ చేసింది. మొత్తంగా 3,00,066 డాలర్లులకు చేరువైనట్టు తెలుస్తోంది. అయితే శుక్రవారం నాడు కూడా భారీగా ఈ చిత్రానికి ఆక్యుపెన్సీ ఉండటంతో ఈ కలెక్షన్లు రెట్టింపయ్యే అవకాశం కనిపిస్తుంది.
అయితే తెలుగు రాష్ట్రాల్లో మాత్రం టాక్ పరంగా డియర్ కామ్రేడ్‌కి మిశ్రమ స్పందన లభిస్తోంది. విజయ్ గత చిత్రాలు... టాక్సీవాలా, అర్జున్ రెడ్డి, గీత గోవిందం సినిమాలకంటే బెటర్ అనేలా ‘డియర్ కామ్రేడ్’ లేదని. థియేటర్స్ వచ్చిన ప్రేక్షకుడ్ని నిరుత్సాహ పరచకుండా చేశారు తప్ప.. అంచనాలను ‘డియర్ కామ్రేడ్’ అందుకోలేకపోయాడనే టాక్ ఎక్కువగా వినిపిస్తోంది.
ఇప్పటి వరకూ విజయ్ దేవరకొండ కెరియర్ బెస్ట్ ప్రీమియర్ కలెక్షన్లు, సినిమాలు ఇలా ఉన్నాయి.
1. గీత గోవిందం 377,930 డాలర్లు
2. మహానటి 303,456 డాలర్లు
3. డియర్ కామ్రేడ్ 273,000 డాలర్లు
4. అర్జున్ రెడ్డి 194,051 డాలర్లు
5 నోటా 128,760 డాలర్లు
6. టాక్సీవాలా 94,270 డాలర్లు.
#DearComrade hourly gross for premieres is $205,066 from 171 locations at 4 pm PST in USA. What’s your expectations… https://t.co/bw56kOjF1d
&mdash; idlebrain jeevi (@idlebrainjeevi) 1564103055000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.